CELEX: 32016R0056
Language: hu
Date: 2016-01-19 00:00:00
Title: A Bizottság (EU) 2016/56 rendelete (2016. január 19.) az 1333/2008/EK európai parlamenti és tanácsi rendelet II. mellékletének a rozmaringkivonatok (E 392) kenhető zsírokban történő felhasználása tekintetében történő módosításáról (EGT-vonatkozású szöveg)

20.1.2016   
            
            
               HU
            
            
               Az Európai Unió Hivatalos Lapja
            
            
               L 13/46
            
         A BIZOTTSÁG (EU) 2016/56 RENDELETE
   (2016. január 19.)
   az 1333/2008/EK európai parlamenti és tanácsi rendelet II. mellékletének a rozmaringkivonatok (E 392) kenhető zsírokban történő felhasználása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére,
   mivel:
   
               (1)
            
            
               Az 1333/2008/EK rendelet II. melléklete meghatározza az élelmiszerekben használható élelmiszer-adalékanyagok uniós jegyzékét és azok felhasználási feltételeit.
            
         
               (2)
            
            
               A szóban forgó jegyzék naprakésszé tétele az 1331/2008/EK európai parlamenti és tanácsi rendelet (2) 3. cikkének (1) bekezdésében említett egységes eljárás révén, a Bizottság kezdeményezésére vagy kérelemre történhet.
            
         
               (3)
            
            
               A Bizottsághoz 2013. április 18-án kérelmet nyújtottak be a rozmaringkivonatok (E 392) kenhető zsírokban, vagyis az 1333/2008/EK rendelet II. mellékletében meghatározott 02.2.2. élelmiszer-kategóriában antioxidánsként történő felhasználásának engedélyezése iránt. A kérelmet a Bizottság az 1331/2008/EK rendelet 4. cikkének megfelelően hozzáférhetővé tette a tagállamok számára.
            
         
               (4)
            
            
               A kérelemben foglaltak szerint a rozmaringkivonatok (E 392) felhasználására azon, 80 %-nál alacsonyabb zsírtartalmú kenhető zsírok minőségének és stabilitásának – az oxidáció okozta romlás megakadályozásával történő – megőrzése érdekében van szükség, amelyekben a többszörösen telítetlen zsírsavak mennyisége a teljes zsírsavtartalom 15 tömegszázalékánál nagyobb és/vagy a halolaj vagy algaolaj mennyisége a teljes zsírsavtartalom 2 tömegszázalékánál nagyobb.
            
         
               (5)
            
            
               Az Európai Élelmiszerbiztonsági Hatóság (a továbbiakban: a Hatóság) 2008. március 7-én véleményt (3) fogadott el a rozmaringkivonatok élelmiszer-adalékanyagként való felhasználásáról. A különböző tanulmányokból a NOAEL (4) használatával megállapított biztonsági határértékek, amelyek közül általában a NOAEL szerinti vizsgálati dózisszintek voltak a legmagasabbak, valamint a hagyományos étrendi expozíciós becslések alapján a Hatóság arra a következtetésre jutott, hogy a tudományos szakvéleményben meghatározott rozmaringkivonat felhasználása a javasolt felhasználási feltételek és mennyiség mellett biztonságossági szempontból nem aggályos. A vélemény nem tért ki a rozmaringkivonatok (E 392) kenhető zsírokban történő felhasználására.
            
         
               (6)
            
            
               2015. május 7-én a Hatóság véleményt (5) adott ki a rozmaringkivonatok (E 392) kenhető zsírokban történő felhasználásának kiterjesztéséről. Az értékelés a 80 %-nál alacsonyabb zsírtartalmú zsíremulziók fogyasztását vette alapul. A Hatóság megállapította, hogy a szóban forgó élelmiszer-adalékanyag tekintetében a felhasználás javasolt kiterjesztése nem változtatná meg a becsült expozíciót a már jóváhagyott engedélyezett felhasználáshoz képest, és hogy a 2008. március 7-i vélemény következtetései továbbra is érvényesek.
            
         
               (7)
            
            
               Ennélfogva helyénvaló engedélyezni a rozmaringkivonatoknak (E 392) a 80 %-nál alacsonyabb zsírtartalmú kenhető zsírokban (az 1333/2008/EK rendelet II. mellékletében meghatározott 02.2.2. élelmiszer-kategória) antioxidánsként történő használatát.
            
         
               (8)
            
            
               Az 1333/2008/EK rendelet II. mellékletét ezért ennek megfelelően módosítani kell.
            
         
               (9)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 1333/2008/EK rendelet II. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. január 19-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2008.12.31., 16. o.
   
   
      (2)  Az Európai Parlament és a Tanács 2008. december 16-i 1331/2008/EK rendelete az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. o.).
   
      (3)  EFSA Journal (2008) 721, 1-29.
   
      (4)  NOAEL (megfigyelhető káros hatást nem okozó szint) – vizsgált anyag olyan adagja vagy koncentrációja, amelynél nem figyelhető meg káros hatás.
   
      (5)  EFSA Journal 2015;13(5):4090.
   
      MELLÉKLET
      Az 1333/2008/EK rendelet II. mellékletének E. részében meghatározott 02.2.2. „Egyéb zsír- és olajemulziók, ideértve a kenhető készítményeket, az 1234/2007/EK tanácsi rendeletben meghatározottak szerint, valamint a folyékony emulziókat” élelmiszer-kategória a következőképpen módosul:
      
                  a)
               
               
                  az E 385 élelmiszer-adalékanyagra vonatkozó bejegyzés után a szöveg a következő bejegyzéssel egészül ki:
                  
                               
                           
                           
                              „E 392
                           
                           
                              Rozmaringkivonatok
                           
                           
                              100
                           
                           
                              (41) (46)
                           
                           
                              kizárólag: 80 %-nál alacsonyabb zsírtartalmú kenhető zsírok”
                           
                        
            
                  b)
               
               
                  a (4) lábjegyzet után az alábbi lábjegyzetet kell beszúrni:
                  
                               
                           
                           
                               
                           
                           
                              
                                          „(41):
                                       
                                       
                                          Zsírtartalomra számítva.
                                       
                                    
                        
                               
                           
                           
                               
                           
                           
                              
                                          (46):
                                       
                                       
                                          A karnozin és karnozinsav összmennyiségeként kifejezve.”